62018TJ0585_INF
A Törvényszék (negyedik tanács) 2021. február 10‑i ítélete –Şanli kontra Tanács
(T‑585/18. sz. ügy)
„Közös kül‑ és biztonságpolitika – A terrorizmus elleni küzdelem érdekében egyes személyekkel és szervezetekkel szemben hozott korlátozó intézkedések – A pénzeszközök befagyasztása – A pénzeszközök és gazdasági erőforrások befagyasztása által érintett személyek, csoportok és szervezetek listája – A felperes nevének a listán való fenntartása – Megsemmisítés iránti és kártérítési kereset – Az alaki követelmények megsértése – Az eljárási szabályzat 76. cikkének d) pontja – Elfogadhatatlanság”
1.
Bírósági eljárás – Keresetlevél – Alaki követelmények – A jogvita tárgyának megjelölése – A megtámadott aktus azonosítása – A formális azonosítás hiánya a keresetlevélben – Azon kontextus alapján történő azonosítás, amelyben azt benyújtották – Elfogadhatóság
(EUMSZ 263. cikk; (KKBP) 2018/1084 tanácsi határozat; 2018/1071 tanácsi rendelet)
(lásd: 28., 30., 31., 33., 36. pont)
2.
Bírósági eljárás – Keresetlevél – Alaki követelmények – A jogvita tárgyának megjelölése – A felhozott jogalapok rövid ismertetése – Absztrakt hivatkozás – A felperes jogalapjainak és érveinek rekonstruálására vonatkozó, a Tanácsot vagy az uniós bíróságot terhelő kötelezettség – Hiány – Elfogadhatatlanság
(A Törvényszék eljárási szabályzata, 76. cikk, d) pont)
(lásd: 38., 43. és 44. pont)
3.
Bírósági eljárás – Keresetlevél – Alaki követelmények – A jogvita tárgyának megjelölése – Első alkalommal a válaszban megfogalmazott kártérítési kérelem – Elfogadhatatlanság
(EUMSZ 268. és EUMSZ 340. cikk; a Törvényszék eljárási szabályzata, 76. cikk, d) és e) pont)
(lásd: 48–51. pont)
Tárgy
Egyrészt a terrorizmus elleni küzdelemre vonatkozó különös intézkedések alkalmazásáról szóló 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listájának naprakésszé tételéről, valamint a (KKBP) 2018/475 határozat hatályon kívül helyezéséről szóló, 2018. július 30‑i (KKBP) 2018/1084 tanácsi határozatnak (HL 2018. L 194._144. o.), és a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról, valamint az (EU) 2018/468 végrehajtási rendelet hatályon kívül helyezéséről szóló, 2018. július 30‑i (EU) 2018/1071 tanácsi végrehajtási rendeletnek (HL 2018. L 194., 23. o.) a felperest érintő részében történő megsemmisítése iránt az EUMSZ 263. cikk alapján benyújtott kérelem, és másrészt az ezen jogi aktusok jogellenessége miatt felmerült károk megtérítése iránt az EUMSZ 268. cikk alapján benyújtott kérelem.
Rendelkező rész
1)
A Törvényszék a keresetet mint elfogadhatatlant elutasítja.
2)
A Törvényszék Dalokay Şanlit kötelezi a költségek viselésére.